1981માં મારા પ્રથમ વિદેશપ્રવાસ દરમિયાન અન્ય દેશોની સાથે નેધરલૅન્ડ્સની મુલાકાત લીધી હતી. એ પછી તો પાંચેક વખત નેધરલૅન્ડ્સ જવાનું થયું. પણ તીવ્ર ઈચ્છા હોવા છતાં ત્યાંના અલ્કમાર નગર જઈ શક્યો નહોતો. થોડા સમય પહેલાં મુલાકાત વખતે આલ્કમારનો મેળ પડ્યો, બલકે કહો કે આ પ્રવાસ મેં અલ્કમારને ધ્યાનમાં રાખીને જ યોજ્યો હતો. અલ્કમાર એક નાનું-રળિયામણું નેશાંત નગર છે. આશરે 50,000 જેટલી વસતિ હશે, પણ દર વર્ષે એપ્રિલથી અહીં પ્રવાસીનાં ધાડેધાડાં ઊતરી પડે છે. કારણ છે આ દિવસો દરમિયાન દર શુક્રવારે અહીં ભરાતી ચીઝ માર્કેટ શહેરની આ ચારસો-પાંચસો વર્ષ પુરાણી પરંપરા છે. રસપ્રદ વાત એ છે કે ચારસો-પાંચસો વર્ષ પહેલાં નગરના જે ચોકમાં આ બજાર ભરાતી એ જ જગ્યાએ પારંપરિક પોશાકમાં કાવડ પર ચીઝની હેર-ફેર આજે થાય છે અને એ જોવું એક લહાવે છે.